Южна Австралия
Южна Австралия () е щат в Австралия със столица Аделаида.

История 
Първите европейци, посетили областта, са нидерландците през 1627 г. Първата карта на южна Австралия е изготвена от Матю Флиндерс и Николас Баудин през 1802.

През 1834 южна Австралия става колония на Великобритания. По това време в тази част на света са живеели около 15 000 души.

През 1901 региона е обявен за щат на Австралия.

География 
Южна Австралия се намира на южния бряг на континента и заема площ от 1 043 514 км2. В съседство е с всички други щати.

В щата се вливат двете най-големи реки на Австралия Мурей и Дарлинг. Най-голям град е Аделаида. Следват го предградието Елизабет, Уайла и Гамбиер.

Стопанство 
Най-много се отглеждат пшеница, плодове и зеленчуци. Много разпространено е и винарството. Известните южноавстралийски вина се произвеждат повече от век в долината Бароса по поречието на река Мурей. Регионът Ривърленд е водещ по добив на плодове.

Силно развито е и овцевъдството (предимно за вълна). Открити са и находища на въглища и природен газ.

Най-голям индустриален център е регионът около Аделаида.

Спорт 
Австралийският футбол е най-обичаният и популярен спорт в региона. Южна Австралия държи рекорда за най-много практикуващи този спорт на глава от населението. Двата най-известни отбора по австралийски футбол са Аделаида Краус и Порт Аделаида Пауър, които участват в австралийската футболна лига. Двата тима редовно събират голям брой публика и се радват на голяма подкрепа на мачовете си.

Крикета е също много развит и игран спорт в щата. Футболът също има своите почитатели. Най-известният футболен отбор е Аделаида Юнайтед.

Университети 
 Университет Флиндерс (FLINDERS), Аделаида
 Унивеситет Аделаида (ADELAIDE), Аделаида
 Университет на Южна Аделаида (UniSA), Аделаида

Външни препратки 
 Официален уебсайт на щата 
 Емблема и герб на щата 
 Туризъм в Южна Австралия
 Енциклопедия на южноавстралийската култура
 История на щата 

Щати и територии в Австралия